

Република Србија

ОПШТИНА ЛАЈКОВАЦ

ОПШТИНСКА УПРАВА

Број : 67-126/2022-IV

Датум : 15. 11. 2022. год.

Л а ј к о в а ц

Омладински трг бр. 1

Тел. 014/3433-188

Ј.Ј.

На основу члана 11. Одлуке о ученичким стипендијама („Службени гласник општине Лајковац“ бр.16/2018), начелник Општинске управе општине Лајковац доноси:

**ОДЛУКУ О ДОДЕЛИ УЧЕНИЧКИХ СТИПЕНДИЈА СА ИЗНОСОМ УЧЕНИЧКИХ СТИПЕНДИЈА ЗА ШКОЛСКУ 2022/2023 ГОДИНУ**

**Члан 1.**

**Право на ученичку стипендију за школску 2022/2023 годину у месечном износу од 10.000,00 динара (нето) остварили су следећи ученици средњих школа и то:**

1. **Тамара Бајић** из Јабучја ученица II разреда Медицинске школе Др. „Миша Пантић“ у Ваљеву
2. **Тина Тејић** из Јабучја ученица III разреда Ваљевске гимназије у Вaљеву
3. **Кристина Миљанић**  из Јабучја ученица III разреда Гимназије Лазаревац у Лазаревцу
4. **Ана Андрић** из Јабучја ученица IV разреда Ваљевске гимназије у Ваљеву
5. **Јована Милосављевић** из Јабучја ученица I разреда Карловачке гимназије у Сремским Карловцима

**Члан 2 .**

**Ученик који није испунио критеријуме из Конкурса у складу са Одлуком о ученичким стипендијама јер нема доказ да је у својству редовног ученика проглашен за ђака генерације у основној школи на територији општине Лајковац и није му одобрена стипендија је**:

1. **Немања Уламовић** из Бајевца ученик четвртог разреда Техничке школе Уб у Убу.

**Члан 3.**

Одлука о додели ученичких стипендија објављује се на званичној интернет презентацији општине Лајковац и на огласној табли Општинске управе општине Лајковац. На исту учесници конкурса могу изјавити жалбу Општинском већу општине Лајковац у року од 8 (осам)дана од дана објављивања.

**Члан 4.**

Општинско веће општине Лајковац доноси Одлуку о поднетим жалбама у року од 15 дана од дана истека рока за подношење жалбе. Одлука из става 1. овог члана је коначна и против ње се не може изјавити жалба али се може покренути Управни спор.

Начелник Општинске управе

Мирјана Ђаковић дипл.правник

**О б р а з л о ж е њ е**

Одлуком о ученичким стипендијама („Службени гласник општине Лајковац“, бр.16/2018),у даљем тексту: Одлука, уређени су услови, начин, поступак и критеријуми за доделу ученичких стипендија.

У складу са чланом 7. Одлуке, Одељење за општу управу и друштвене делатности расписало је конкурс за доделу ученичких стипендија. Конкурс је био објављен на званичној интернет презентацији општине Лајковац, на огласној табли Општинске управе, у часопису „Глас Тамнаве“ и порталу „ Лајковац на длану“ у периоду од 24.10.2022.године до 07.11.2022.године. По завршетку објављеног конкурса пристигло је укупно 6. пријава ученика са територије општине Лајковац за доделу ученичких стипендија од којих њих 5. испуњава услове конкурса а 1. ученик не испуњава услове конкурса јер нема доказ да је у својству редовног ученика проглашен за ђака генерације у основној школи на територији општине Лајковац.

У складу са чланом 11.Одлуке Одељење за општу управу и друштвене делатности разматра пристигле пријаве на конкурс, сачињава предлог Одлуке за доделу стипендија и исту доставља начелнику Општинске управе општине Лајковац ради доношења.

.